Джозеф Стиглиц

Джозеф Юджин Стиглиц (; 9 февраль 1943 йыл) — Америка Ҡушма Штаттары иҡтисадсыһы. «Симметриялы булмаған мәғлүмәтле баҙарҙарҙы анализлаған өсөн» иҡтисад буйынса Нобель премияһы лауреаты (2001, Джордж Акерлоф һәм Майкл Спенс менән берлектә)Премия присуждена за работы в области информационной асимметрии, то есть неодинаковой информированности различных участников экономической жизни о её проявлениях, скажем, рабочих и нанимателей о состоянии рынка труда, кредиторов и заемщиков об ожидаемой конъюнктуре и т.. Амхерст-колледжда һәм Массачусетс технология институтында уҡый, доктор дәрәжәһе ала. Колумбия университеты профессоры. Рәсәй Фәндәр академияһының сит ил ағзаһы (22.05.2003), Рәсәйҙең «МИР: Модернизация. Инновации. Развитие» журналының ғилми мөхәрририәт советы ағзаһыИздательский Дом «Наука» — Журнал «МИР» — Научно-редакционный совет .

Дж. Б. Кларк миҙалы менән бүләкләнгән (1979). Ректенвальд премияһы лауреаты (1998). АҠШ президенты ҡарамағындағы Иҡтисади консультанттар советы рәйесе (1995—1997). Бөтә донъя банкының шеф-иҡтисадсыһы (1997—2000).

Джозеф Стиглиц сикләнмәгән баҙарҙы, монетаризмды һәм неоклассик политэкономия мәктәбен, шулай уҡ глобалләшеүҙе неолибераль аңлауҙы, Донъя валюта фондының үҫештәге илдәргә ҡарата мөнәсәбәтен һәм Рәсәйҙәге либераль реформаларҙы ҡаты тәнҡитләй.

 Биографияһы 
Джозеф Юджин Стиглиц 1943 йылдың 9 февралендә АҠШ-тың Индиана штаты Гэри ҡалаһында Шарлотта менән Натаниель Стиглицтарҙың иврит ғаиләһендә тыуа. 1960—1963 Амхерст-колледжда уҡый, Массачусетс технология институтында уҡыуын дауам итә. 1965—1966 Стиглиц Чикаго университетында Хирофуми Узава етәкселегендә тикшеренеүҙәр алып бара. Тикшеренеүҙәре иҡтисади үҫеш, инновациялар һәм килемдәрҙе ҡайтанан бүлеү темаларына арнала. Ҡабат Массачусетс технология институтына ҡайта, унда 1967 йылда фән докторы була. Артабан Стиглиц Кембридж, Йель, Дьюк, Стэнфорд, Оксфорд, Уинстон университеттарында уҡыта, әле Колумбия университеты профессоры. The Economists' Voice («Иҡтисадсылар тауышы») журналы мөхәррирҙәренең береһе.

Микро- һәм макроиҡтисад өлкәләрендәге тикшеренеүҙәренән тыш, Стиглиц сәйәси һәм ижтимағи тормошта ла бик мөһим урын биләй. 1992 йылда ул Вашингтонға күсә, сөнки президент Клинтон хакимиәтенә эшкә саҡырыла. 1993—1995 йылдарҙа АҠШ президенты ҡарамағындағы Иҡтисади совет составына инә. 1995—1997 АҠШ президенты ҡарамағындағы Иҡтисади консультанттар советы рәйесе була. 1997—2000 йылдарҙа Бөтә донъя банкының вице-президенты һәм шеф-иҡтисадсыһы.

2008 йылдан Иҡтисади эшмәкәрлектең һәм социаль прогрестың төп күрһәткестәре буйынса халыҡ-ара комиссияның рәйесе.

Ҡатыны — журналистка һәм мөхәррир Аня Шиффрин (Anya Schiffrin, 1962 йыл тыуған), нәшриәтсе Андре Шиффриндың ҡыҙы, нәшриәтсе Яков Савельевич Шифриндың ейәнсәре.

 Шулай уҡ ҡарағыҙ 
 Модель Шапиро — Стиглица

 Иҫкәрмәләр 

 Әҙәбиәт 

 Хеҙмәттәр исемлеге 
 «Капитал, заработная плата и структурная безработица» (Capital, Wages and Structural Unemployment, 1969);
 Michael Rothschild and Joseph E. Stiglitz — 1971: Increasing Risk II: its Economic Consequences
 «Некоторые дальнейшие результаты измерения неравенства» (Some Further Results on the Measurement of Inequality, 1973, в соавторстве М. Ротшильдом);
 Stiglitz — 1976: Equilibrium in cimpetitives Marktes … imperfect Information 
 «Равновесие на рынках продуктов с несовершенной информацией» (Equilibrium in Product Markets with Imperfect Information, 1979).
 Stiglitz — 1981 Credit Rationing in Markets with Imperfect Information by Stiglitz and Weiss 
 Stiglitz — 1983: Incentive Effects of Terminations: Applications to the Credit and Labor Markets
 Stiglitz — 1987 : Credit Rationing
 Stuiglitz — 1990: A Symposium Issue on Imperfect Information and Rural Credit Markets
 Stiglitz — A Nobel Prize for Asymmetric Information: The Economic Contributions of George Akerlof, Michael Spence, and Joseph Stiglitz
 Мәҡәләләр
 «Некоторые — не равноправнее…»  в New York Times (26.10.2012)

 Библиография 



 Һылтанмалар 
 Профиль Джозефа Стиглица на официальном сайте РАН
 Официальная страница 
 Переводы статей Джозефа Стиглица на ПолиСМИ 
 Неофициальная страница на русском языке со сборником статей об экономике России
 Авторская колонка «Особое мнение: Нетрадиционная экономическая мудрость»  на сайте Проект Синдикат.
 «Кто потерял Россию? — глава из книги «Глобализация: тревожные тенденции» (PDF)
 Автобиография на сайте Нобелевской премии

Категория:АҠШ иҡтисадсылары
Категория:Алфавит буйынса иҡтисадсылар
Категория:Иҡтисад буйынса Нобель премияһы лауреаттары
Категория:Джон Бейтс Кларк миҙалы менән наградланыусылар